Petek, 17.4.2020

Dragi pevci! 

Danes se bomo začeli bolj podrobno učiti pesmico Vrtiljak tako, kot se jo po navadi učimo na vajah. Zato vam bom danes na mail poslala dve povezavi, kjer sem se posnela skupaj s klavirjem.

V prvem delu se bomo naučili ritmično izgovarjati besedilo, v drugem delu pa se bomo naučili zraven še ustrezno melodijo.

1. Pa začnimo z upevalnimi vajami.

**DIHALNE VAJE:**

-DUHANJE ROŽICE: 3 KRAT (Primeš rožico, vdihneš skozi nos, izdihuješ glas S dokler ne porabiš zraka.

-KUŽEK: 1 KRAT + 1 KRAT (Z odprtimi usti hitro predihavaš zrak kot kužek. Nato narediš isto vajo z zaprtimi usti, dihaš skozi nos.)

-PIŠTOLCA: 2 KRAT (Obe roki dvigneš nad sabo in vdihneš ter zadržiš sapo. Med tem migaš s trebuščkom ven in noter. Ko začutiš, da ne moreš več držati sape, jo počasi začneš spuščati na S in obenem spuščaš dol tudi obe roki. Zaključiš, ko si spustil ven ves zrak.)

**UPEVALNE VAJE:**

-PETI V TERCAH NI TEŽKO (Melodijo poznate, pojete jo vedno višje. Ko pridete do visokega tona, se obrnete in jo pojete vedno nižje.)

-PO STOPNIČKAH GOR, PO STOPNIČKAH DOL (Melodijo poznate, pojete jo vedno višje. Ko pridete do visokega tona, se obrnete in jo pojete vedno nižje.)

1. **PONOVITEV STARIH PESMIC** (Upam, da znate **Muca na klavir igra** **in Ko se smeješ** že res dobro na pamet.)

**Pa ponovimo ob spodnjih povezavah, da vidimo, če še znate:**

<https://www.youtube.com/watch?v=I8veghFmNoo>

OPOMBA:

Povezava je aktivna, ko se postaviš na povezavo in klikneš tipko Ctrl in levi klik na miški.

<https://www.youtube.com/watch?v=XF3AxCUn9UM>

1. **ZDAJ PA K VRTILJAKU**

Anina in Julijina mamica nam je natipkala besedilo pesmice, ki ga prilagam. Petra, res sto- krat hvala !

Besedilo: Gregor Strniša

VRTILJAK

1.Življenje je vrtiljak,

ki ga vrti sivi čas

a spet in spet sije nam

skozi mrak v veselih lučkah.

2. Ko pride maj pod večer

spet lep in nov se ti zdi,

četudi veš, da je kriv in črviv

kot stara ura.

3.Čeprav je star, grd in siv

mi vsi smo mladi

ker imamo se radi je poln luči.

4.Življenje je vrtiljak,

ki ga vrti sivi čas

za naju dva pa je nov in ves lep

saj še mlada sva.

Drživa se za roke

godba igra

lučke se blešče.

SOLO

2.

3.

4.

<https://www.youtube.com/watch?v=fiM5j5rWNmk>

NAVODILO: Odprite spodnjo povezavo, nato jo minimirajte, da zgine in zapojte ob posnetku s pomočjo besedila.

1. UČENJE OB POVEZAVI NA MAILU

Vse , ki vam je uspelo odpreti poslana linka na mailu in se učiti z mano in klavirjem, lepo prosim za povratno informacijo na moj mail, da vidim koliko pevcev sploh dela na daljavo.

natasa.mikulic@gmail.com

Želim vam lep in miren konec tedna,

učiteljica Nataša.

